New York 11. apríla (TASR) – V slepej uličke sa ocitli diskusie medzi OSN a vládou sýrskeho prezidenta Bašára Asada o možnom vyšetrovaní údajného použitia chemických zbraní v Sýrii. Informovala o tom v stredu agentúra Reuters s odvolaním sa na diplomatov OSN.
Sýria a OSN si v minulých týždňoch adresovali listy, ale obe strany sú ďaleko od dohody, ako by sa mala inšpekcia uskutočniť.
Sýria požiadala OSN, aby vyšetrila iba minulomesačný chemický útok pri Aleppe. Opozícia obviňuje Asadove sily z tohto útoku a taktiež žiada, aby tím OSN vyšetril aj ďalšie údajné vládne chcemické útoky, ku ktorým malo dôjsť pri Damasku a v Homse.
Sýrska vláda a povstalci sa vzájomne obviňujú z použitia chemických zbraní. Režim prezidenta Bašára Asada pôvodne sám žiadal vyslanie tímu OSN do krajiny. Generálny tajomník OSN Pan Ki-mun však následne žiadal pre inšpektorov úplnú slobodu pohybu vo všetkých častiach krajiny.
1 20 juh
Varovanie
Vážení čitatelia - diskutéri. Podľa zákonov Slovenskej republiky sme povinní na požiadanie orgánov činných v trestnom konaní poskytnúť im všetky informácie zozbierané o vás systémom (IP adresu, mail, vaše príspevky atď.) Prosíme vás preto, aby ste do diskusie na našej stránke nevkladali také komentáre, ktoré by mohli naplniť skutkovú podstatu niektorého trestného činu uvedeného v Trestnom zákone. Najmä, aby ste nezverejňovali príspevky rasistické, podnecujúce k násiliu alebo nenávisti na základe pohlavia, rasy, farby pleti, jazyka, viery a náboženstva, politického či iného zmýšľania, národného alebo sociálneho pôvodu, príslušnosti k národnosti alebo k etnickej skupine a podobne. Viac o povinnostiach diskutéra sa dozviete v pravidlách portálu, ktoré si je každý diskutér povinný naštudovať a ktoré nájdete tu. Publikovaním príspevku do diskusie potvrdzujete, že ste si pravidlá preštudovali a porozumeli im.